NETBAY รายได้บริการเพิ่ม ดันกำไรปี 65 แตะ 169 ล้าน แจกปันผล 0.8162 บ.
NETBAY รายได้บริการเพิ่ม ดันกำไรปี 65 แตะ 169 ล้าน โต 2% จากปีก่อน 165 ล้าน แจกปันผล 0.8162 บ. XD 2 พ.ค. จ่าย 17 พ.ค.66
NETBAY รายได้บริการเพิ่ม ดันกำไรปี 65 แตะ 169 ล้าน แจกปันผล 0.8162 บ. XD 2 พ.ค. จ่าย 17 พ.ค.66
23 ก.พ. 2566

บริษัท เน็ตเบย์ จำกัด (มหาชน)  หรือ NETBAY รายงานผลการดำเนินงานปี 65 สิ้นสุดวันที่ 31 ธ.ค.65

โดยผลการดำเนินงานมีกำไรเพิ่มขึ้นเนื่องจากรายได้จากการให้บริการสำหรับปี 2565 เท่ากับ 457.19 ล้านบาท เพิ่มขึ้น 56.73 ล้านบาท จากปี 2564 คิดเป็นการเพิ่มขึ้นร้อยละ 14.17 รายได้เติบโตขึ้นตามสภาพเศรษฐกิจที่เริ่มดีขึ้น รวมถึงในไตรมาสที่ 4 บริษัทมีการรับรู้รายได้ตามขั้นความสำเร็จของงานจากโครงการพัฒนาระบบจัดการเอกสารอิเล็กทรอนิกส์แบบครบวงจร (Total Document Handling: TDH)ให้กับ บริษัท ไปรษณีย์ไทย จำกัด
ขณะที่บริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.8162บาท กำหนดขึ้นเครื่องหมาย XD วันที่ 2 พ.ค.66 และกำหนดจ่ายเงินปันผลในวันที่ 17 พ.ค.66